**Edgars Zelderis** (dzimis 1983. gada 14. jūlijā Talsos) ir zvērināts advokāts, partijas "Mēs – Talsiem un novadam" valdes priekšsēdētājs, bijušais Talsu novada domes priekšsēdētājs (2017—2018) un Talsu novada domes deputāts. Šobrīd 14. Saeimas deputāts, ievēlēts no "Progresīvie" saraksta.

Biogrāfija
----------

Edgars Zelderis pēc izglītības ir jurists, Latvijas Universitātes Juridiskajā fakultātē 2006. gadā ieguvis bakalaura, bet 2009. gadā — maģistra grādu un jurista kvalifikāciju tiesību zinātnēs. Studējis arī politikas zinātnes Latvijas Universitātes Sociālo zinātņu fakultātē.

Profesionālā darbība
--------------------

Edgars Zelderis kā jurists ilgstoši strādājis vairākos privātos uzņēmumos un pašvaldībā, tai skaitā bankā un advokātu birojā Rīgā. Talsu novada pašvaldībā aktīvi aizstāvējis pilsētas velostruktūras izveidi. Valsts mērogā 2015. gadā, pārstāvot septiņus farmaceitus, vērsies Satversmes tiesā par aptieku atvēršanas ierobežojumu atbilstību Satversmei, jo tie veicina aptieku tīklu monopolu veidošanos valstī, kā rezultātā farmaceiti nevar atvērt savas aptiekas un brīvi izvēlēties savu darba vietu, kā arī pastāv nepamatoti augstas medikamentu cenas. Satversmes tiesa lietu atteikusies rosināt, norādot, ka sūdzības pieteikumā paustajam bijis pārāk trūcīgs juridiskais pamatojums, lai izvērtētu Ministru kabineta noteikumu «Aptieku un aptieku filiāļu izvietojuma kritēriji» atbilstību Satversmei.

2016. gada novembrī nokārtojis zvērināta advokāta eksāmenu, uzņemts Latvijas Zvērinātu advokātu padomē un 15. decembrī nodevis advokāta zvērestu.

### Satversmes tiesas lieta par reģionālo partiju finansēšanu

Sagatavojis konstitucionālo sūdzību un pārstāvējis partiju "Mēs — Talsiem un novadam" Satversmes tiesā, kura 2021. gada 30. augustā ir ierosinājusi lietu par normām, kas noteic valsts budžeta finansējumu politiskajām partijām pašvaldību vēlēšanās. Publicējis rakstu par partiju finansēšanu un vienlīdzību žurnālā "Jurista Vārds" un izteicis viedokli ziņu portālā "Delfi".. 

2022. gada 15. decembrī lieta satversmes tiesā tika zaudēta un Satversmes tiesa atzina par Satversmei atbilstošu atbilstošu esošo finansēšanas kārtību, kas neparedz valsts finansējumu reģionālajām partijām.

3 no 7 Satversmes tiesas tiesnešiem pauda atsevišķas domas, ka nepiekrīt sprieduma argumentiem un secinājumam par apstrīdētās normas atbilstību Satversmei un ka reģionālās un nacionālās partijas ir salīdzināmas.

Politiskā darbība
-----------------

2017. gada februārī bijis iniciators un dibinātājs kopā ar vairāk nekā 200 biedriem politiskajai partijai "Mēs — Talsiem un novadam". Vadīja partijas priekšvēlēšanu kampaņu un piedalījās Talsu novada domes vēlēšanās 2017. gada 3. jūnijā. Kopā ar vēl 2 kandidātiem no šīs partijas saraksta ievēlēts Talsu novada domē, kurā kopumā tika ievēlēti 17 deputāti no 8 partijām. Par partiju "Mēs — Talsiem un novadam" kopumā nobalsoja 2197 (jeb 20,10%) vēlētāji un partija bija otrajā vietā no visām 8 politiskajām partijām vai to apvienībām. Edgars Zelderis bija pirmajā vietā plusu ziņā no visiem 8 partiju 148 deputātu kandidātiem.

Pēc vēlēšanām partijai "Mēs — Talsiem un novadam" izdevās vienoties ar piecām citām piecām politiskajām partijām, un 33 gadu vecumā Edgars Zelderis tika ievēlēts par Talsu novada domes priekšsēdētāju, kļūstot par vienu no jaunākajiem pašvaldību vadītājiem Latvijā. 2018. gada maijā Edgaru Zelderi tika mēģināts gāzt no amata, bet neveiksmīgi. Tomēr jūnijā sekoja atkārtots gāšanas mēģinājums un 2018. gada 28. jūnijā no domes priekšsēdētāja amata Edgars Zelderis tika atbrīvots, turpinot darbu opozīcijā.

2021. gada februārī Edgars Zelderis tika pieteikts Tiesībsarga amatam un Saeimas Cilvēktiesību un sabiedrisko lietu komisija balsojumam Saeimā, kurā uzvarēja līdzšinējais Tiesībsargs Juris Jansons, otro vietu ieņēmušajam Edgaram Zelderim atbalstu pauda 15 deputāti.

Edgars Zelderis atkārtoti ievēlēts par partijas "Mēs — Talsiem un novadam" valdes priekšsēdētāju un 2021. gada 5. jūnijā kandidēja jaunizveidotā Talsu novada domes vēlēšanās, kā arī atkārtoti tika ievēlēts Talsu novada domē, partijai kopā iegūstot 4 deputātu mandātus.

2022. gada jūlijā E. Zelderis Talsu novada domes sēdē piedaloties attālināti, izteica draudus Talsu novada domes priekšsēdētājai Sandrai Pētersonei: "Molotova kokteili vajadzētu iemest Sandrai klēpī. Tad no viņas būtu kaut kas labāks." Deputāts pēc tam skaidroja, ka šādi izteicies, jo esot bijis nokaitināts, ko veicina krīze pašvaldības darbā. Talsu novada domes priekšsēdētāja[Sandra Pētersone, kurai deputāta komentārs bija veltīts, uzskatīja, ka paust nepatiku šādā veidā nav pieņemami. "Es esmu vērsusies pie juridiskā atbalsta izvērtēt šo situāciju. Un tiklīdz kā man būs ieteikumi, es arī attiecīgi rīkošos." Latvijas Pašvaldību savienības padomniece juridiskajos jautājumos Vineta Reitere intervijā medijiem atzina, ka deputāta izteikumos ir saklausāms aicinājums uz vardarbību. Tiesībsargājošās iestādes nepieprasīja paskaidrojumus Edgaram Zelderim par draudu izteikšanu vai kāda nozieguma izdarīšanu.

2022.gadā jūlijā partija "Mēs — Talsiem un novadam" ar partiju "Progresīvie" noslēdza līgumu par sadarbību 14.Saeimas vēlēšanās un "Progresīvie" Kurzemes vēlēšanu apgabala sarakstā startēja 'Mēs — Talsiem un novadam" pārstāvji Edgars Zelderis, Ilva Norenberga, Lauris Pīlēģis un Kalvis Kalniņš. Edgars Zelderis kā vienīgais kandidāts no "Progresīvie" Kurzemes vēlēšanu apgabala saraksta tika ievēlēts 14. Saeimā.

Atsauces
--------

1. ↑  Edgars Zelderis. «Edgars Zelderis: Talsi – nedraudzīgākā pilsēta velobraucējiem Latvijā?», 29.05.2015.
2. ↑  «Velobraucējiem Talsi nav draudzīgākā pilsēta. Talsu Televīzijas sižets.». 14.11.2015.
3. ↑  Edgars Zelderis jurists. «Edgars Zelderis: Meli un patiesība par jaunu aptieku atvēršanu – 'štrunts par bitēm, ka tik medus'». *delfi.lv* (latviešu), 2015-03-13. Skatīts: 2021-02-06.
4. ↑  «Uzjunda aptieku īpašumtiesības». *nra.lv* (latviešu). Skatīts: 2021-02-06.
5. ↑  «Vai tiesības brīvi veikt farmaceitisko komercdarbību var izmantot tikai izredzētie». *JURISTAVARDS.LV* (latviešu). Skatīts: 2021-02-06.
6. ↑  «Cīņas aptieku tirgū turpinās: fiksētas ļaunprātības, iesniegta sūdzība ST». *www.lsm.lv* (latviešu). Skatīts: 2021-02-06.
7. ↑  «Farmaceiti vēlētos atvērt aptiekas. Likums to neļauj». *lr1.lsm.lv*. Skatīts: 2021-02-06.
8. ↑  «Liberalizācija ar izkapti». *Dienas Bizness* (latviešu). Skatīts: 2023-01-30.
9. ↑  «JAUNUZŅEMTIE ADVOKĀTI NODOD ZVĒRESTU». 15.12.2016. Arhivēts no oriģināla, laiks: 01.01.2018. Skatīts: 22.09.2021.
10. ↑  «Ierosināta lieta par normām, kas noteic valsts budžeta finansējumu politiskajām partijām». 30.08.2021.
11. ↑  «Satversmes tiesa pieņem reģionālās partijas "Mēs – Talsiem un novadam" pieteikumu un ierosina lietu par esošo partiju finansēšanas kārtību». 31.08.2021.
12. ↑  Edgars Zelderis. «Vai Satversmei atbilst valsts finansējuma piešķiršanas kārtība partijām», 07.09.2021.
13. ↑  Edgars Zelderis. «Ačgārnā partiju finansēšana un Latvijas viedokļu demokrātija», 11.09.2021.
14. ↑  «Par Satversmei atbilstošu atzīta partiju finansēšanas kārtība reģionālajām partijām». *Latvijā* (latviešu). 2022-12-15. Skatīts: 2023-01-30.
15. ↑  Delfi. «'Reģionālās un nacionālās partijas ir salīdzināmas' – ST tiesnešu domas par spriedumu». *www.delfi.lv* (latviešu). Skatīts: 2023-03-30.
16. ↑  DELFI, DELFI. «Talsos jauna politiskā partija 'Mēs – Talsiem un novadam'». *DELFI* (latviešu), 2017-04-10. Skatīts: 2021-02-06.
17. ↑  Zelderis Edgars. «2017. gada 3. jūnija pašvaldību vēlēšanas».
18. ↑  «2017. gada 3. jūnija pašvaldību vēlēšanas». CVK.
19. ↑  «Opozīcijai pietrūkst balsu - Talsu mērs Zelderis saglabā amatu». *www.lsm.lv* (latviešu). Skatīts: 2021-02-06.
20. ↑  Karina. «Cīņa pret korupciju maksā krēslu Talsu novada domes priekšsēdētājam Edgaram Zelderim». *Mēs - Talsiem un novadam* (lv-LV). Skatīts: 2021-02-06.
21. ↑  «Tiesībsarga amatam virza LM parlamentāro sekretāru Lipšānu, juristu Zelderi un Jansonu». *www.lsm.lv* (latviešu). Skatīts: 2021-05-07.
22. ↑  «Balsojumam Saeimā virza visus trīs tiesībsarga amata kandidātus». *www.lsm.lv* (latviešu). Skatīts: 2021-05-07.
23. ↑  Laura Selīna Puķe. «Stambulas konvencija un bērnu adopcija – Saeimas komisija uzklausa tiesībsarga amata kandidātus». *delfi.lv* (latviešu), 2021-02-24. Skatīts: 2021-05-07.
24. ↑  «Tiesībsarga amatā trešo reizi apstiprina Jansonu». *www.lsm.lv* (latviešu). Skatīts: 2021-05-07.
25. ↑  «Panākumi nav galīgi, neveiksmes nav liktenīgas: svarīga ir drosme turpināt. Raksts laikrakstā "Talsu Vēstis" 2021. gada 9. aprīlī.».
26. ↑  «2021. gada 5. jūnija Talsu novada domes vēlēšanu rezultāti».
27. ↑  «Talsu novada deputāta izteikumos saklausa aicinājumu uz vardarbību». *retv.lv* (latviešu). Skatīts: 2022-07-20.
28. ↑  *sv2022.cvk.lv*. Skatīts: 2022-07-20. Tukšs vai neesošs `|title=`

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
14. Saeima (2022—pašlaik) |
| --- |
|  |
| Frakcijas | 
* Jaunā Vienotība (26)
* Zaļo un Zemnieku savienība (16)
* Apvienotais saraksts (14)
* Nacionālā apvienība VL-TB/LNNK (13)
* Stabilitātei! (10)
* Progresīvie (10)
* Latvija pirmajā vietā (8)

 |
|  |
| Prezidijs | 
* Priekšsēdētājs Daiga Mieriņa
* priekšsēdētāja biedri Zanda Kalniņa-Lukaševica un Antoņina Ņenaševa
* sekretārs Edvards Smiltēns
* sekretāra biedrs Jānis Grasbergs

 |
|  |
| Deputāti | 

|  |  |
| --- | --- |
| Jaunā Vienotība | 
* Baire
* Ceļapīters
* Circene
* Čudars
* Daģis
* Daugavietis
* Felss
* Gendele
* A. Judins
* Jurēvics
* In. Kalniņa
* Ir. Kalniņa
* Kalniņa-Lukaševica
* Krasta
* Kristovskis
* Labucis
* Latkovskis
* Liepiņš
* Patmalnieks
* Rancāne
* Reirs
* Rotbergs
* Skrastiņš
* Skujiņa-Rubene
* Vergina
* Zariņa-Stūre

 |
|  |
| ZZS | 
* Bērziņš
* Brakovska
* Brigmanis
* Daudze
* Gintere
* Jakovins
* Kļaviņa
* Kozlovska
* Kūtris
* Maslovskis
* Mieriņa
* Rokpelnis
* Štekerhofs
* Vilks
* Vucāns
* Zemmers

 |
|  |
| Apvienotais saraksts | 
* Batņa
* Bergmanis
* Kučinskis
* Kulbergs
* Lizbovskis
* Līdaka
* Matisone
* Putra
* Smiltēns
* Sprindžuks
* Šmits
* Tavars
* Viļums
* Vīksna

 |
|  |
| NA | 
* Butāns
* Dombrava
* R. Dzintars
* Grasbergs
* Indriksone
* Kiršteins
* Kols
* Mitrevics
* Mūrniece
* Puntulis
* Šnore
* Teirumnieks
* Vitenbergs

 |
|  |
| Stabilitātei! | 
* Čulkova
* Drelinga
* Ivanovs
* I. Judins
* Klementjevs
* Kovaļenko
* Marčenko-Jodko
* Pleškāne
* Pučka
* Rosļikovs

 |
|  |
| Progresīvie | 
* Ābrama
* Cepurītis
* Labanovskis
* Lūse
* Ņenaševa
* Rasima
* Simanovska
* Šuvajevs
* Švinka
* Zelderis

 |
|  |
| Latvija pirmajā vietā | 
* Jencītis
* K. Krištopans
* V. Krištopans
* Liepiņa
* Petraviča
* A. Šlesers
* R. Šlesers
* Zivtiņš

 |
|  |
| bez frakcijas | 
* Burovs
* Grevcova
* Rajevs

 |

 |
|  |
| Beigušās pilnvaras | 

|  |  |
| --- | --- |
| uz laiku | 
* Abu Meri
* Ašeradens
* Augulis
* Bērziņa
* Briškens
* Čakša
* Kariņš
* Kozlovskis
* Krauze
* Lībiņa-Egnere
* Melnis
* Siliņa
* Sprūds
* Valainis

 |
|  |
| pavisam | 
* Brante
* †Deksnis
* N. Dzintars
* Jātnieks
* Klotiņš
* Lapiņš
* Rinkēvičs
* Tretjakova
* Svilāns

 |

 |
|  |
| Saistītie raksti | 
* 14. Saeima
* 14. Saeimas frakcijas
* 14. Saeimas deputāti
* 14. Saeimas vēlēšanas
* Saeima

 |
|  |
| Kategorijas | 
* Saeima
* 14. Saeima
* 14. Saeimas deputāti

 |

 |